Ühekorra rääkis mulle üks kuulmisvaegusega naisterahvas, et huvitav - just nagu häda suurus sõltuks hirmsasti konkreetsest olukorrast ja avalduks valikuliselt. Näiteks ta tõi, et minu häält kuuleb ta probleemideta ja isegi ilma kuulmisaparaadita. Samas on olukordi ja inimesi, kellega jääb  aparaadistki väheks, siis oleks nagu kurt mis kurt.  Vaadake, mul on mu seljaga umbes sama tunne. Ei takistanud see mul Muhedike juures ega Vastseliina laadal käimast ega neljatunniseid autosõite. Nüüd kodus aga jumala sant.  Aga ma panen paar laadal tehtud pilti üles ka.  Siin me oleme Heikiga Sinihamba-ühenduses, sest Heiki telefonist oli väga vaja üks väga tore helin minu telefoni sisse transportida. Helin on see koht filmist "Mehed ei nuta", kus Ervin Abel nõuab, et see loom pandaks lühema keti  otsa.    Ja selle pildi peal etendab Heiki etüüdi "Muidusööja-kultuuritegelane nõuab maksumaksja raha".